มีเพศสัมพันธ์ไปเมื่อวันที่11ธันวา ที่ผ่านมาแต่ใส่ถุงยางอนามัยตลอดในการมีเพศสัมพันธ์ แต่กำหนดประจำเดือนต้องมาวันที่ 20 ธันวาและประจำเดือนของเดือนพฤษจิกาที่ผ่านมามาวันที่24 แต่ปัจจุบันประจำเดือนยังไม่มา มีอาการหงุดหงิดง่าย อ่อนเพลีย แต่ไม่ได้ตรวจสอบหลังมีเพศสัมพันธ์ว่าถุงยางเกิดการรั่วหรือไม่ อาการตอนนี้คือมีอาการตกขาวใสใสเยอะแต่ประจำเดือนยังไม่มา มีโอกาศตั้งครรภ์ไหมคะและไม่เคยกินยาคุมค่ะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นโอกาสตั้งครรภ์มีได้ค่อนข้างน้อยค่ะ แต่หากประจำเดือนมาช้า คือช้ากว่า 35 วันนับจากรอบก่อนแล้ว สามารถที่จะยืนยันการตั้งครรภ์ให้แน่ชัดได้ อาการอื่นๆดังกล่าวมา ไม่จำเพาะเจาะจงต่อการตั้งครรภ์ ต้องตรวจครรภ์ยืนยันไม่ว่าจะเป็นทางปัสสาวะหรือทางเลือดสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของรังไข่หรือมดลูกที่อาจมีอยู่ได้ต่อไป